Roger Federer het vandeesweek ’n steil bult om uit te klim as hy ’n sewende tennistitel in die ATP-jaareindtoernooi wil inpalm.
Die diereregtegroep Animal Anti-Cruelty League (AACL) is op die spoor van ’n man wat lewende knaagdiere aan die brand gesteek het en ’n video daarvan op sosiale media versprei.
In dié video, wat vinnig op Facebook versprei, kan gesien word hoe die diere lewend op ’n plank aan die brand gesteek word, terwyl ’n mens kan hoor hoe mense in die agtergrond giggel.
In ’n stadium in die video word die kamera naby aan een van die verskroeide rotte gebring en kan piepgeluide van die rotte duidelik gehoor word.
Uit die aard van die kommentaar wat in die agtergrond van die video gehoor kan word, is dié martelsessie skynbaar uit wraak nadat die diere brood en ander kruideniersware in ’n kas geëet het.
Die persoon in die agtergrond, wat vermoedelik die diere aan die brand steek, sê die tyd vir die oordeel het aangebreek en die diere moet nou jammer wees.
“Ons sien elke dag mishandeling, maar soms kom daar tye soos dié wat mishandeling na ’n heel nuwe vlak neem. Die diere het nog geleef!
Rademeyer sê ’n klag sal nog voor die einde van die dag by die polisie ingedien word ingevolge die Dierebeskermingswet.